Veertien lede word deur Air Namibia geborg. Sewe mense wat van Namibië af reis, betaal vir hulself; vyf ­Namibiërs uit die diaspora gaan ook vir hulself betaal.
Hanse-Himarwa sê die grootte van die afvaardiging is deur die groot belangstelling in die terugkeer van die mens­like oorskot beïnvloed.
Twee gedenkdienste sal in Berlyn gehou word. Die een sal 'n kerkdiens wees en die ander is die amptelike oorhandiging van die skedels aan die Namibiese afvaardiging waar ­tradisionele seremonies gehou sal word. 'n Diens sal Vrydag by die parlementstuine gehou word, waar die publiek hul respek kan betoon.